laion/Wikipedia-Exotic huggingface dataset:
ივანე აივაზოვსკი

ივანე კონსტანტინეს ძე აივაზოვსკი (რუს. Иван Константинович Айвазовский, სომხ. Հովհանէս Այվազովսկի, დ. 29 ივლისი [ ძვ. სტ. 17 ივლისი], 1817, ფეოდოსია — გ. 5 მაისი [ ძვ. სტ. 19 აპრილი], 1900, იქვე) — რუსი პეიზაჟისტ-მარინისტი. წარმოშობით სომეხი. 1833-1837 წლებში სწავლობდა პეტერბურგის სამხატვრო აკადემიაში. იყო მ. ვორობიოვისა და ფ. ტანერის მოწაფე. 1845 წლიდან — აკადემიკოსი, 1847 წლიდან პროფესორი, 1887-იდან სამხატვრო აკადემიის საპატიო წევრი. ევროპის რამდენიმე აკადემიის წევრი. 1845-იდან ცხოვრობდა ფეოდოსიაში. უკვე 1840-იდან საქვეყნოდ მოიხვეჭა სახელი თავისი ნამუშევრებით, რომლებშიც გადმოცემულია ზღვის სტიქიონის სიდიადე, ზღვასთან მებრძოლი ადამიანების სიმამაცე. მისი მნიშვნელოვანი ნაწარმოებია:„ჩესმენის ბრძოლა“, „ნავარინის ბრძოლა“ (ორივე — 1848, ფეოდოსიის სამხატვრო გალერეა), „მეცხრე ტალღა“ (1850, სანქტ-პეტერბურგი, რუსული მუზეუმი), „შავი ზღვა“ (1881, მოსკოვი, ტრეტიაკოვის გალერეა). აივაზოვსკის ორი ნამუშევარი „ნიკოლოზ I-ის ჩასვლა გელენჯიკში“ და „ოსმალთა ფელუკის დატყვევება“ დაცულია საქართველოს ხელოვნების მუზეუმში. Moonlit Seascape With Shipwreck შტორმი მეთევზე ნაპირზე ტიფლისი სოჭში გადასხმა მეცხრე ტალღა ტალინი ჩესმას ბრძოლა მიხეილ ტარიელოვიჩ ლორის-მელიკოვი Brig "Mercury" Attacked by Two Turkish Ships შეგიძლიათ იხილოთ მედიაფაილები თემაზე „ივანე აივაზოვსკი“ ვიკისაწყობში. ინფორმაცია სომხეთის ეროვნული გალერეის საიტზე რუსული ხელოვნების ენციკლოპედია დაარქივებული 2015-10-22 საიტზე Wayback Machine. ↑ 1.0 1.1 1.2 1.3 1.4 სომხური საბჭოთა ენციკლოპედია / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. <a href="https://wikidata.org/wiki/Track:Q164396"></a><a href="https://wikidata.org/wiki/Track:Q124405912"></a><a href="https://wikidata.org/wiki/Track:Q6429958"></a><a href="https://wikidata.org/wiki/Track:Q2657718"></a> ↑ 2.0 2.1 Айвазовский Иван Константинович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 3.00 3.01 3.02 3.03 3.04 3.05 3.06 3.07 3.08 3.09 RKDartists <a href="https://wikidata.org/wiki/Track:Q17299517"></a> ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>
მოგუაშირხა

მოგუაშირხა — მწვერვალი საქართველოში, სამეგრელო-ზემო სვანეთის მხარის მესტიისა და აფხაზეთის ავტონომიური რესპუბლიკის ოჩამჩირის მუნიციპალიტეტების ადმინისტრაციულ საზღვარზე. მდებარეობს კოდორის ქედის ჩრდილო-აღმოსავლეთ მონაკვეთზე — სვანეთის ქედზე, მდინარე კოდორის ერთ-ერთი მდგენელის — საკენისა და ენგურის მარჯვენა შენაკადის — ნენსკრის სათავეებში. სიმაღლე ზღვის დონიდან 3847 მ. აგებულია პალეოზოური გრანიტოიდებით. დამახასიათებელია ალპური და ნივალური ლანდშაფტი. ქართული საბჭოთა ენციკლოპედია, ტ. 7, თბ., 1984. — გვ. 56.
მოდამნახეს ციხე

მოდამნახეს ციხე, ტყემლიანის ციხე — ისტორიული ციხესიმაგრე აღმოსავლეთ საქართველოში, ქვემო ქართლში, მდინარე ხრამის მარჯვენა კლდოვან ნაპირზე, კარწახის ხევისა და მდინარე ხრამის შესაყართან. მოდამნახეს ციხე კონტროლს უწევდა თრიალეთში გომარეთისა და კლდეისისაკენ მიმავალ გზებს. მოდამნახეს ციხე შუა ფეოდალური ხანისაა. ფართობი 15 მ × 30 მ. აქვს 5 ნახევარწრიული ბურჯი, ოთხკუთხა და მრგვალი კოშკები. კლდის სიმაღლე ზოგან 10 მ-მდე აღწევს. შემორჩენილია მოზრდილი წყალსაცავი, მცირე ზომის საყრდები ნაშთი და სხვა. დ. ბერძენიშვილი, ქართული საბჭოთა ენციკლოპედია, ტ. 7, თბ., 1984. — გვ. 57. ↑ კავკასიის მხარის ერთვერსიანი რუკა, 1908 წ. ↑ საბჭოთა ტოპოგრაფიული რუკები, მასშტაბი 1:25 000, 1:50 000, 1:100 000
ჰარი პოტერი და საიდუმლო ოთახი (ფილმი)

ჰარი პოტერი და საიდუმლო ოთახი (ინგლ. Harry Potter and the Chamber of Secrets) — რეჟისორ კრის კოლამბუსის ფილმი, რომელიც გადაღებულია ჯოან როულინგის მიერ დაწერილი ჰარი პოტერის თავგადასავლების მეორე წიგნის მიხედვით. ამ ფილმში ჰარი და მისი მეგობრები ბრუნდებიან ჰოგვორტსში. იქ ცნობილი ხდება, რომ მოსწავლეებს თავს ესხმის უცნობი არსება. იბადება ეჭვი, რომ იგი იმალება საიდუმლო ოთახში, რომელიც ოდესღაც სამუდამოდ დალუქული იქნა. ოფიციალური საიტი „ჰარი პოტერი და საიდუმლო ოთახი“ — კინოფილმების ინტერნეტ-მონაცემთა ბაზა (ინგლისური) „ჰარი პოტერი და საიდუმლო ოთახი“ — Allmovie-ზე „ჰარი პოტერი და საიდუმლო ოთახი“ — Rotten Tomatoes „ჰარი პოტერი და საიდუმლო ოთახი“ — Box Office Mojo-ზე ↑ Harry Potter and the Chamber of Secrets (2002). Box Office Mojo. ციტირების თარიღი: 5 February 2009.
ჰარი პოტერი და აზკაბანის ტყვე (ფილმი)

ჰარი პოტერი და აზკაბანის ტყვე (ინგლ. Harry Potter and the Prisoner of Azkaban) — რეჟისორ ალფონსო კუარონის ფილმი, რომელიც გადაღებულია ჯოან როულინგის მიერ დაწერილი ჰარი პოტერის თავგადასავლების მესამე წიგნის მიხედვით. ამ ფილმში ჰარი და მისი მეგობრები ბრუნდებიან ჰოგვორტსში. იქ ჰარი გაიცნობს თავის ნათლიას, სირიუს ბლეკს. აღსანიშნავი ისაა, რომ ამ თავში საერთოდ არ ჩნდება ლორდი ვოლდემორი (რომელიც მხოლოდ ნახსენებია აქა-იქ). ოფიციალური საიტი (აშშ) ოფიციალური საიტი (ბრიტანეთი) „ჰარი პოტერი და აზკაბანის ტყვე“ — კინოფილმების ინტერნეტ-მონაცემთა ბაზა (ინგლისური) „ჰარი პოტერი და აზკაბანის ტყვე“ — Allmovie-ზე „ჰარი პოტერი და აზკაბანის ტყვე“ — Rotten Tomatoes „ჰარი პოტერი და აზკაბანის ტყვე“ — Box Office Mojo-ზე ↑ Harry Potter and the Prisoner of Azkaban (2004). Box Office Mojo. ციტირების თარიღი: 5 February 2009.
ჰარი პოტერი და ცეცხლოვანი თასი (ფილმი)

ჰარი პოტერი და ცეცხლოვანი თასი (ინგლ. Harry Potter and the Goblet of Fire) — რეჟისორ მაიკ ნიუელის ფილმი, რომელიც გადაღებულია ჯოან როულინგის მიერ დაწერილი ჰარი პოტერის თავგადასავლების მეოთხე წიგნის მიხედვით. სიუჟეტით, ჰოგვორტსში სწავლის მეოთხე წელი აღსანიშნავია სამი ჯადოქრის ტურნირით. ჰარი მონაწილეობს მასში, მაგრამ ტურნირს ეწირება სედრიკ დიგორი, რომელსაც კლავს დაბრუნებული ლორდი ვოლდემორი. დენიელ რედკლიფი - ჰარი პოტერი, მთავარი პერსონაჟი რუპერტ გრინტი - რონ უისლი, ჰარის მეგობარი ემა უოტსონი - ჰერმიონ გრეინჯერი, ჰარის მეგობარი რობი კოლტრეინი - რუბეუს ჰაგრიდი, მეტყევე რეიფ ფაინზი - ლორდი ვოლდემორი, მთავარი უარყოფითი პერსონაჟი მაიკლ გემბონი - ალბუს დამბლდორი, ჰოგვორტსის დირექტორი ბრენდან გლისონი - ალესტორ მუდი, ბნელი ძალებისგან დაცვის ლექტორი ჯეისონ აიზეკსი - ლუციუს მალფოი, დრაკო მალფოის მამა და ვოლდემორის მსახური გერი ოლდმენი - სირიუს ბლექი, ჰარის ნათლია მირანდა რიჩარდსონი - რიტა სკიტერი, 'დილის მისნის' ჟურნალისტი ალან რიკმენი - სევერუს სნეიპი, ჰოგვორტსის ლექტორი და სლიზერინის ფაკულტეტის ხელმძღვანელი მეგი სმითი - მინერვა მაკგონაგელი, ჰოგვორტსში ტრანსფიგურირების ლექტორი და გრიფინდორის ფაკულტეტის ხელმძღვანელი ტიმოთი სპოლი - პიტერ პეტიგრიუ, ვოლდემორის მსახური, რომელმაც უღალატა ჰარის მშობლებს ფრანსეს დე ლა ტური - ოლიმპ მაქსიმი მთავარი სტატია: ჰარი პოტერი და ცეცხლოვანი თასი (საუნდტრეკი). ოფიციალური საიტი „ჰარი პოტერი და ცეცხლოვანი თასი“ — კინოფილმების ინტერნეტ-მონაცემთა ბაზა (ინგლისური) „ჰარი პოტერი და ცეცხლოვანი თასი“ — Allmovie-ზე „ჰარი პოტერი და ცეცხლოვანი თასი“ — Box Office Mojo-ზე „ჰარი პოტერი და ცეცხლოვანი თასი“ — Rotten Tomatoes ↑ Harry Potter and the Goblet of Fire (2005). Box Office Mojo. ციტირების თარიღი: 5 February 2009.
ჰარი პოტერი და ფენიქსის ორდენი (ფილმი)

ჰარი პოტერი და ფენიქსის ორდენი (ინგლ. Harry Potter and the Order of the Phoenix) — რეჟისორ დეივიდ იეიტსის ფილმი, რომელიც გადაღებულია ჯოან როულინგის მიერ დაწერილ ჰარი პოტერის თავგადასავლების მეხუთე წიგნს. სიუჟეტის მიხედვით, ჰოგვორტსში სწავლის მეხუთე წელს ჰარი ქმნის ე.წ. დამბლდორის არმიას, რომელიც წინ აღუდგება ჰოგვორტსში მიმდინარე მზაკვრულ რეფორმებს. ამ ისტორიის დასასრულს ჰარი ხვდება ვოლდემორს, ხოლო სირიუს ბლეკს კლავს ბელატრისა ლესტრეინჯი. ოფიციალური საიტი „ჰარი პოტერი და ფენიქსის ორდენი“ — კინოფილმების ინტერნეტ-მონაცემთა ბაზა (ინგლისური) „ჰარი პოტერი და ფენიქსის ორდენი“ — Allmovie-ზე „ჰარი პოტერი და ფენიქსის ორდენი“ — Box Office Mojo-ზე „ჰარი პოტერი და ფენიქსის ორდენი“ — Rotten Tomatoes ↑ 1.0 1.1 HARRY POTTER AND THE ORDER OF THE PHOENIX. Box Office Mojo. ციტირების თარიღი: 20 October 2007.
ჰარი პოტერი და ფილოსოფიური ქვა (საუნდტრეკი)

ჰარი პოტერი და ფილოსოფიური ქვა — ალბომი, რომელშიც შეტანილია მუსიკა ამავე სახელწოდების ფილმიდან. მისი ავტორი არის კომპოზიტორი ჯონ უილიამსი. ↑ http://www.allmusic.com/album/harry-potter-and-the-philosphers-stone-original-soundtrack-mw0000015148
ჰარი პოტერი და საიდუმლო ოთახი (საუნდტრეკი)

ფილმის ჰარი პოტერი და საიდუმლო ოთახი საუნდტრეკი გაყიდვაში გამოვიდა 2002 წლის 12 ნოემბერს. მუსიკის ავტორია კომპოზიტორი ჯონ უილიამსი. ↑ Filmtracks ↑ Movie Music UK ↑ Movie Wave ↑ SoundtrackNet ↑ http://www.allmusic.com/album/harry-potter-and-the-chamber-of-secrets-mw0000229972
საქართველოს ომების სია

სტატია შეიცავს საქართველოს და წინარე ქართული სახელმწიფოების (კოლხეთი, იბერია, ეგრისი, აფხაზეთის სამეფო) ომების ქრონოლოგიურ სიას. 1112 ასურეთის მეფის ტიგლათფილესერ I-ის ბრძოლები დიაოხის მეფის სიენის მეთაურობით ჩრდილოელ ტომთა დიდ გაერთიანებასთან. IX დასასრული - VIII დასაწყისი ურარტუს მეფის მენუას ბრძოლები დიაოხთან. VIII 80-60 წწ. ურარტუს მეფის არგიშთი I-ის ლაშქრობები დიაოხზე. VIII 40-იანი წწ. ურარტუს მეფის სარდური II-ის ბრძოლები კოლხას სამეფოსთან. VIII 20-იანი წწ. სკვითებისა და კიმერიელების შემოსევები კოლხაში. 65 რომაელთა ლაშქრობები პომპეუსის სარდლობით იბერიასა და კოლხეთში. I საუკუნე ფარსმან I-ის ბრძოლები პართიასთან. 451-456 ვახტანგ გორგასლის ლაშქრობა ალანების წინააღმდეგ. 542-562 ეგრისის დიდი ომი. 627-628 ჰერაკლე კეისრის ლაშქრობები ქართლში. 640-იანი წწ. არაბთა მარბიელი რაზმების პირველი გამოჩენა ქართლში. 650-იანი წწ. არაბთა ლაშქრობა ქართლში. 729-730 ჯარაჰის შემოსევები საქართველოში. 735-737 მურვან ყრუს ლაშქრობა საქართველოში. 764 ხაზარების ლაშქრობა საქართველოში. 842 მუჰამად იბნ ხალიდის შემოსევა. 853 ბუღა თურქის შემოსევა. 914 აბუ ლ-კასიმის შემოსევა. 1013 ქართველთა ლაშქრობა განძაში. 1021-1023 საქართველო-ბიზანტიის ომი. 1028 საქართველო-ბიზანტიის ომი. 1064-1210 ქართულ-სელჩუკური ომები. 1167 გიორგი მესამის ლაშქრობა შირვანში. 1204 ქართველთა ლაშქრობა ხალდიაში. 1204-1210 ქართველთა ლაშქრობები ხლათში. 1210 ქართველთა ლაშქრობა ირანში. 1220-1221 პირველი ბრძოლები მონღოლებთან. 1225-1228 ჯალალედინის ლაშქრობები საქართველოში. 1235-1236 საქართველოს დაპყრობა მონღოლების მიერ. 1261 არღუნის ლაშქრობა სამცხეში. 1265 ბერქა-ყაენის ლაშქრობა. 1282-1285 დავით VI-ის ლაშქრობა ტრაპიზონის სამეფოში. 1285-1306 რუმელი თურქების შემოსევები. 1302-1303 აზატ მოსეს ლაშქრობა საქართველოში. XIV საუკუნე ვამეყ I დადიანის ლაშქრობა ჯიქეთში. 1386-1403 თემურლენგის ლაშქრობები საქართველოში. 1440-1444 ჯეჰან-შაჰის ლაშქრობები საქართველოში. 1473-1477 უზუნ-ჰასანის ლაშქრობები საქართველოში. 1486-1489 იაყუბ-ყაენის ლაშქრობები საქართველოში. 1510 სელიმ ხანის ლაშქრობა დასავლეთ საქართველოში. 1516 დივ-სულთან რუმლუს ლაშქრობა სამცხეში. 1516 დივ-სულთან რუმლუს ლაშქრობა სამცხეში. 1518-1522 ისმაილ I-ის ლაშქრობები საქართველოში. 1533 მამია III დადიანის ლაშქრობა ჯიქეთში. 1541-1554 თამაზ I-ის ლაშქრობები საქართველოში. 1578 მუსტაფა ლალა-ფაშას ლაშქრობა ამიერკავკასიაში. 1578-1590 ფერჰად-ფაშას ლაშქრობები საქართველოში. 1614-1617 შაჰ აბასის ლაშქრობები ქართლ-კახეთში. 1660-1720 დინასტიური ომები იმერეთში. 1703 ოსმალების ლაშქრობა დასავლეთ საქართველოში. 1785-1800 ომარ-ხანის ლაშქრობები. 1795 აღა-მაჰმად-ხანის შემოსევა. 1914-1918 კავკასიის ფრონტი 1918 გერმანიის კავკასიური ექსპედიცია. 1918-1919 სოჭის კონფლიქტი. 1918 სომხეთ-საქართველოს ომი. 1920 ოსების აჯანყებები საქართველოში. 1921 რუსეთ-საქართველოს ომი. 1924 აგვისტოს აჯანყება 1991-1992 ქართულ-ოსური კონფლიქტი 1991-1993 საქართველოს სამოქალაქო ომი. 1992-1993 აფხაზეთის ომი. 2008 რუსეთ–საქართველოს ომი. საქართველოს ბრძოლების სია
მარია ესტელა მარტინეს დე პერონი

მარია ესტელა (ისაბელ) მარტინეს დე პერონი (დ. 4 თებერვალი, 1931, ქ. ლა-რიოხა, არგენტინა) — პირველი ქალი პრეზიდენტი არგენტინასა და დასავლეთ ნახევარსფეროში. პანამის ღამის კლუბის მოცეკვავე, სადაც გაიცნო თავისი მომავალი მეუღლე, არგენტინის ყოფილი დიქტატორი, ხუან პერონი, რომელსაც ცოლად გაჰყვა 1960 წელს. 1972 წელს მეუღლესთან ერთად დაბრუნდა სამშობლოში და ფაქტობრივად დაიწყეს საპრეზიდენტო კამპანია. 1973 წლის 23 სექტემბრის ვადამდელ არჩევნებში გაიმარჯვა მისმა მეუღლემ, რომელმაც 12 ოქტომბერს მარია ესტელა დანიშნა ვიცე-პრეზიდენტად. 1974 წლის 1 ივლისს პრეზიდენტის გარდაცვალების გამო, კონსტიტუციის საფუძველზე პრეზიდენტის პოსტი მისმა ქვრივმა მარია ესტელა მარტინესმა დაიკავა. ქვეყანას კი ფაქტობრივად მართავდა მარტინესის მთავრობის საზოგადოებრივი კეთილდღეობის მინისტრი, ცნობილი ასტრონომი, ხოსე ლოპეს რეგა. 1976 წლის 24 მარტს გენერლების ჯგუფმა მოახდინა სამხედრო გადატრიალება. ქალბატონი პრეზიდენტი დააპატიმრეს, თუმცა მალევე პატიმრობა შინაპატიმრობით შეუცვალეს, ხოლო სულ მალე სამშობლოს დატოვების ნებართვაც მისცეს და საცხოვრებლად ესპანეთში გადავიდა. იგი არგენტინაში დაბრუნდა 1983 წელს და დღეს ბუენოს-აირესის გარეუბანში ცხოვრობს. პოლიტიკური აქტივობა მთლიანად შეწყვიტა. ქალი პრეზიდენტების სია არგენტინის პირველი პრეზიდენტი ქალი A photo of Mrs. Isabel Perón, making the Roman salute when she took oath to Office (following to Perón's death)
ჰარი პოტერი და აზკაბანის ტყვე (საუნდტრეკი)

ჰარი პოტერი და აზკაბანის ტყვე — ალბომი, რომელშიც შეტანილია მუსიკა ამავე სახელწოდების ფილმიდან. მისი ავტორი არის კომპოზიტორი ჯონ უილიამსი. დისკი გამოვიდა 2004 წელს. ყველა სიმღერის მუსიკის ავტორი — ჯონ უილიამსი. ↑ http://www.allmusic.com/album/harry-potter-and-the-prisoner-of-azkaban-original-motion-picture-soundtrack-mw0000698121
წერაქვი (მარნეულის მუნიციპალიტეტი)

წერაქვი — სოფელი მარნეულის მუნიციპალიტეტში, თემის ცენტრი (სოფლები: სიონი, ჯანხოში). მდებარეობს ლოქის ქედის ჩრდილოეთ კალთაზე, მდინარე შულავერის ხეობაში მარნეულიდან დაშორებულია 45 კილომეტრით, შულავრიდან — 21 კმ-ით. წერაქვში ფუნქციონირებს მიხეილ ჯავახიშვილის სახლ-მუზეუმი, სოფლის მახლობლად არის წერაქვის სამონასტრო კომპლექსი და შუა საუკუნეების ციხე მზიგული და ციხის დარბაზული ეკლესია. 2014 წლის აღწერის მონაცემებით სოფელში ცხოვრობს 140 ადამიანი. ქალაფა ქართული საბჭოთა ენციკლოპედია, ტ. 11, თბ., 1987. — გვ. 304. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მოდი

მოდი — ძვ. ებრაული საწყაო. ფართოდ იყო გავრცელებული ახლო აღმოსავლეთის ქვეყნებში. ქართულ წერილობით წყაროებში დამოწმებულია გიორგი ათონელის თხზულებაში „ცხოვრებაჲ ნეტარისა მამისა ჩუენისა ოიანესი და ეფთჳმესი“ (XI ს.). მოდი იხსენიება „ათონის აღაპებში“ და იერუსალიმის ჯვრის მონასტრის აღაპებში XIII საუკუნემდე. მოგვიანებით იხმარება დასავლეთ საქართველოში მიწის სარგებლობისათვის დაწესებული გადასახადის აღსანიშნავად. სულხან-საბა ორბელიანთან მოდის შესატყვისია ჩანახი. უდრიდა დაახლოებით 8 კგ-ს. ჯაფარიძე გ., ნარკვევი ქართული მეტროლოგიის ისტორიიდან (IX-XIX სს.), თბ., 1973; ჯაფარიძე გ., ქსე, ტ. 7, გვ. 60-61, თბ., 1984
ბეთი

ბეთ — მეორე ასო ებრაულ დამწერლობაში. გამოითქმის როგორც ქართული ბ. რიცხვითი მნიშვნელობა — 2.
გიმელი

გიმელ — მესამე ასო ებრაულ დამწერლობაში. გამოითქმის როგორც ქართული „გ“. აქვს რიცხვითი მნიშვნელობა — 3.
დალეთი

დალეთ — მეოთხე ასო ებრაულ დამწერლობაში. გამოითქმის როგორც ქართული „დ“. აქვს რიცხვითი მნიშვნელობა 4.
ჰე

ჰე — მეხუთე ასო ებრაულ დამწერლობაში. გამოითქმის როგორც ქართული „ჰ“. რიცხვითი მნიშვნელობა — 5.
ვავი

ვავ — მეექვსე ასო ებრაულ დამწერლობაში. შეიძლება გამოითქვას როგორც ჳ, ვ, ჶ, ზოგ შემთხვევაში უ და ო. რიცხვითი მნიშვნელობა 6.
ზაინი

ზაინი — მეშვიდე ასო ებრაულ დამწერლობაში. გამოითქმის როგორც ქართული „ზ“. რიცხვითი მნიშვნელობა — 7.
ხეთი

ხეთ — მერვე ასო ებრაულ დამწერლობაში. ქართული შესატყვისი „ხ“. რიცხვითი მნიშვნელობა — 8.
თეთი

ט, (თეთ) — მეცხრე ასო ებრაულ დამწერლობაში. გამოითქმის როგორც ქართული „თ“. რიცხვითი შესატყვისი 9.
იოდი (ებრაული ასო)

י, (იოდ, ან ჲოდ) — მეათე ასო ებრაულ დამწერლობაში. ქართული შესატყვისი არ გააჩნია, დაახლოებით გამოითქმის როგორც „ჲ“, ან „ი“. რიცხვითი მნიშვნელობა — 10.
ქაფი (ებრაული ასო)

ქაფ — მეთერთმეტე ასო ებრაულ დამწერლობაში. გამოითქმის როგორც „ქ“. რიცხვითი მნიშვნელობა — 20.
ლამედი

ל (ლამედ) — მეთორმეტე ასო ებრაულ დამწერლობაში. ქართული შესატყვისი ლ. რიცხვითი მნიშვნელობა — 30.
მემი

მემ — მეცამეტე ასო ებრაულ დამწერლობაში. გამოითქმის — „მ“. რიცხვითი მნიშვნელობა — 40.
ნუნი

ნუნ — მეთოთხმეტე ასო ებრაულ დამწერლობაში. გამოთქმა — „ნ“. რიცხვითი მნიშვნელობა — 50.
Magik Two: Story of the Fall

Magik Two: Story of the Fall — ტიესტოს სერია Magik-ის მეორე ალბომი. გამოიცა 1998 წლის 8 მაისს. Delegate vs. Emo-Trance - Return To Tazmania – 5:35 Dominion - Fortunes (ვოქსი) – 3:57 ალური - Rejected – 4:25 VDM - Domino Runner – 4:24 HH - Planetary – 4:10 Clear View - Cry For Love – 4:52 The Swimmer - Stand By – 6:14 მალკოლმ მაქლარენი - The Bell Song [Lakme Dub] – 3:41 ბინარი ფინარი - 1998 – 3:41 Dos Deviants - Elevate – 6:26 ლუკ კეიჯი - Dawnbreaker 4:00 Taucher - Waters (Phase III) – 5:13 Groovezone - I Love The Music – 5:03 Lord Of Tranz feat. DJ Hoxider - Trancestors [ორიგინალური მიქსი] – 4:20 ჰამოკ ბრატერზი - Earth – 4:33 > Control Freaks - Subspace Interference – 3:15 ↑ https://www.allmusic.com/album/r548039
Just Be: Train Tour

Just Be: Train Tour არის ტიესტოს ალბომის, Just Be-ს მხარდასაჭერი ტურნე. ტურნე დაიწყო ბრედაში, 20 მაისს, ამაღლების დღეს, როდესაც ტიესტომ ნიდერლანდების სამეფო კარის მიერ ორანჯ-ნასაუს ორდენის ოფიცრის წოდება მიიღო. ტიესტოს გაეშურა თავისი სპეციალური მატარებლით. მან ჩაატარა კონცერტები შემდეგ ქალაქებში: ბრედა, ეინდჰოვენი, ამსტერდამი და უტრეხტი.
მოედანი (მრავალმნიშვნელოვანი)

მოედანი შეიძლება აღნიშნავდეს: მოედანი - არქიტექტურულად ორგანიზებული სივრცე, რომელიც შედის ქალაქის სივრცეთა საერთო სისტემაში მოედანი - სოფელი ლანჩხუთის მუნიციპალიტეტში
მოზაზავრები

მოზაზავრები (ლათ. Mosasauridae) — ნამარხი ზღვის ქვეწარმავლების ოჯახი. მათი სხეულის სიგრძე 12 მ აღწევდა. კბილები სასაზეც ჰქონდათ. ტანი ქერცლებით იყო დაფარული. ჰქონდათ მოკლე, ფარფლისმაგვარი კიდურები. მოზაზავრებისთვის კუდი ძირითადი მამოძრავებელი ორგანო იყო. აქტიური მტაცებლები იყვნენ, რომელთაც იქთიოზავრები და პლეზიოზავრები შეცვალეს. იკვებებოდნენ თევზებით, მოლუსკებით, კანეკლიანებით. ცნობილი არიან თითქმის ყველა მატერიკის (ავსტრალიის გარდა) ზედაცარცული ნალექებიდან. მჭედლიძე გ., ქართული საბჭოთა ენციკლოპედია, ტ. 7, თბ., 1984. — გვ. 64-65.
მოთემე

მოთემე — თემის კაცი, რომელსაც ძველ საქართველოში სასამართლო იყენებდა რაიმე გარემოების გამოსაღკვევად. მოთემეს ევალებოდა აგრეთვე ნაკლებმნიშვნელოვანი დავა-საჩივრების „გარიგება“. საფიქრებელია, რომ მოთემე იგივე ადგილობრივი (უპირატესად მომრიგებელი) მოსამართლე იყო, რომელსაც სოფელი გარკვეული ვადით ირჩევდა. ასეთ მოსამართლეს „სოფლის კაცს“, „ხევის კაცს“ და „ბჭესაც“ უწოდებდნენ. კეკელია მ., სასამართლო ორგანიზაცია და პროცესი საქართველოში რუსეთთან შეერთების წინ, ტ. 1, თბ., 1970, გვ. 243-252; კეცხოველი ნ., ხევისკაცობა, «საბჭოთა სამართალი», 1975, № 2; ფურცელაძე დ., ქართული საბჭოთა ენციკლოპედია, ტ. 7, თბ., 1984. — გვ. 67.
მოთენას მღვიმე

მოთენას მღვიმე — კარსტული მღვიმე საქართველოში, მარტვილის მუნიციპალიტეტში. მდებარეობს ტაბაკელის ქედის ჩრდილოეთ კალთაზე, მდინარე აბაშის ხეობის მარცხენა მხარეს, სოფელ პირველი ბალდის მიდამოებში, ზღვის დონიდან 570 მ სიმაღლეზე. გამომუშავებულია ეოცენურ შრეებრივ კირქვებში. ჯამური სიგრძე 95 მ. ორსართულიანია. მოთენას მღვიმე ჰორიზონტალურია, აღმავალი. მისი წინა ნაწილი ჩამონგრეულია და ღია ხეობას წარმოადგენს. აქვე ამოყვანილია ქვითკირის კედელი, დატანილია სათოფურები. მღვიმე ორი დიდი დარბაზისაგან შედგება, რომლებიც ერთმანეთს ვიწრო, მაგრამ მაღალი გასასვლელებით უკავშირდებიან. ბოლო დარბაზის სამხრეთ-აღმოსავლეთ კუთხეში 10 მ-ნი საფეხურია, რომლითაც მღვიმის მეორე სართულზე შეიძლება მოხვედრა. მღვიმეში მრავლადა სტალაქტიტები, სტალაგმიტები, ტრავერტინის კასკადები, გურები, ფარდები, ასევე დიდი ზომის ლოდები, გამოფიტვის ადგილობრივი მასალა. ჰავა დინამიურია. მღვიმიდან გამოდის წყლის ნაკადი, რომლის დებიტია 105 ლ/წმ. ნაკადი აჩენს კალციტის ქერქით გარშემოზღუდულ ტბებს. მღვიმური ნაკადი მდინარე აბაშას უერთდება. მღვიმური ნაკადი გამოიყენებოდა სოფელ პირველი ბალდის კოლმეურნეობის ფერმისათვის. მოთენას მღვიმეშია ისტორიული ნაგებობა, რომელიც შუა საუკუნეებში გამოყენებული იყო ციხესიმაგრედ. მღვიმეში ბინადრობენ ღამურები, ობობები, მწერები და სხვა. მოთენას მღვიმე ადვილი მისადგომია და გასავლელი. შედგენილია გეგმა და ჭრილები. ბუნების ძეგლია. საქართველოს ბუნების ძეგლები ↑ კუკური წიქარიშვილი. საქართველოს კარსტული მღვიმეები, თბ., 2013, გვ. 67–68 ↑ 2.0 2.1 დაცული ტერიტორიების სააგენტო | მოთენას მღვიმის ბუნების ძეგლი ↑ ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966
აბაშა (მდინარე)

აბაშა, აბაშისწყალი — მდინარე საქართველოში, სამეგრელო-ზემო სვანეთის მხარის მარტვილისა და აბაშის მუნიციპალიტეტებში, მდინარე ტეხურის მარცხენა შენაკადი. სიგრძე 66 კმ, აუზის ფართობი 370 კმ². იწყებს ასხის კირქვული მასივის სამხრეთი კალთებიდან. მის სათავეს ქმნის მდინარეები რაჩხისწყალი და ტობა, რომლებიც ერთდება სოფელ ბალდის ზემოთ (ზღვის დონე 325 მ). აბაშა საზრდოობს წვიმის, თოვლისა და მიწისქვეშა წყლით. ჩამონადენი შედარებით თანაბრად ნაწილდება წლის განმავლობაში. ასხის მასივის სამხრეთ-დასავლეთ ფერდობსა და აბედათის მთის ჩრდილო-აღმოსავლეთის ბოლოს შორის, სოფელ გაჭედილთან, აბაშა აჩენს 50-70 მ სიღრმის ვიწრო (სიგანე 5-6 მ) კანიონს, ამ ადგილზე აგებულია აბაშის ჰესი. კანიონში ინახება 75 მილიონი წლის წინ დედამიწაზე მცხოვრები ცხოველების გაქვავებული ძვლები. ეს აღმოჩენა 2010 წლის ივლისში ილიას სახელმწიფო უნივერსიტეტის ექსპედიციამ გააკეთა. კანიონის ზოგიერთ მღვიმეში აღმოჩნდა უძველესი ადამიანის არსებობის ნაშთები, მათი ძვლები, ნასუფრალი. გარდა ამისა, ნაპოვნია ცხოველთა გადაშენებული სახეობების ძვლებიც, მათ შორის მღვიმის დათვისა და ბიზონის ნაშთები. ენციკლოპედია „საქართველო“, ტ. 1, თბ., 1997. — გვ. 17. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13. ↑ სენსაციური აღმოჩენა მარტვილში, გაზეთი რეზონანსი ↑ დინოზავრის ნაკვალევზე მარტვილის ექსპედიციის სიახლეები, 24 საათი. დაარქივებულია ორიგინალიდან — 2011-08-23. ციტირების თარიღი: 2012-08-12.
მოთქმა

მოთქმა — ქართული სამგლოვიარო რიტუალის შემადგენელი ნაწილი, ზეპირსიტყვიერების იმპროვიზაციული სახეობა. ასრულებს მოტირალი (იგივეა, რაც „ხმით მოტირალი“, „გლოვის მგოსანი“, „გოდების შემსხმელი“, „მომთქმელი“) გლოვის გამოსახატავად და მიცვალებულის ღირსებათა წარმოსაჩენად, ზოგჯერ ლექსადაც. მოთქმის ზოგიერთი ფორმა ახლაც გვხვდება საქართველოს სხვადასხვა კუთხეში (მოთქმის ნიმუშები იხილეთ წიგნებში: „ხალხური სიბრძნე“, ტ. 4, თბ., 1965; „ქართული ხალხური პოეზია“, ტ. 5, 1976). ქართული საბჭოთა ენციკლოპედია, ტ. 7, თბ., 1984. — გვ. 67.
მოკაზმული

მოკაზმული — ქართული ჰიმნოგრაფიული ტერმინი. გულისხმობს თავისუფალ, გადამუშავებულ თარგმანს, დედნის პერიფრაზს. მოკაზმულის უძველესი წერილობითი დადასტურება მიქაელ მოდრეკილის „იადგარში“ (978-988) გვხვდება. უკანასკნელი დროის გამოკვლევების მიხედვით მოკაზმული, ძველი თარგმანის გადაკეთება-გადამუშავებასთან ერთად, ძლისპირის მიხედვით მის ზუსტად გამართვა-შეწყობასაც უნდა ნიშნავდეს. ინგოროყვა პ., თხზ. კრ. შვიდ ტომად, ტ. 3, 1965; ჯღამაია ც., ტერმინი „მოკაზმული“ მიქაელ მოდრეკილის იადგარში, კრ.: ხელნაწერთა ინსტიტუტის XIV სამეცნიერო სესიის თეზისები, თბ., 1972; ჯღამაია ლ., ქსე, ტ. 7, გვ. 69, თბ., 1984
მოკვეთა

მოკვეთა — სასჯელის სახე ძველ საქართველოში — დამნაშავის გაძევება საცხოვრებელი ადგილიდან კორპორაციიდან. საკორპორაციო მართლმსაჯულებით მოკვეთა გათვალისწინებული იყო ღალატის, ამბოხების, მევახშეობისა და სხვა დანაშაულისათვის. მთიელთა ჩვეულებითი სამართალი თემიდან მოკვეთას ითვალისწინებდა. შეიძლებოდა, რომ მონანიებულ-გამოსწორებული დამნაშავე კორპორაციას, თემს კვლავ თავის წევრად მიეღო. ჯავახიშვილი ივ., ქართული სამართლის ისტორია, წგნ., 2, ნაკვ. 2, ტფ., 1929; სურგულაძე ი., ქართული საბჭოთა ენციკლოპედია, ტ. 7, თბ., 1984. — გვ. 69.